– Өфөгә килеүем бик оҙаҡҡа булмаһа ла, – бер-ике көн генә, – мин данлы ҡаҙыны, бишбармаҡты, башҡортса мантыны ашап ҡараным. Мин – төньяҡ ҡыҙы, беҙ ҙә, һеҙҙең кеүек, итле ризыҡтарға өҫтөнлөк бирәбеҙ, ниндәйҙер үҙенсәлекле, экзотик тәмдәр эҙләп ҡаңғырмайбыҙ. Шуға ла башҡорт аш-һыуы миңә бик тә яҡын, үҙебеҙсә тәмле, аңлайышлы тойолдо. Яҡут кухняһы менән оҡшашлыҡтары бар, әлбиттә.